section_heading: Američka mornarica
paragraph_text: 30. prosinca 1960. VF-121 Pacemakersi su postali prvi korisnici F-4 Phantoma, a prva eskadrila s borbeno spremnijim inačicama F4H-1 je bila VF-74 Be-devilers koja je svoje zrakoplove dobila 8. srpnja 1961. U listopadu 1961. Phantomi završavaju pripreme za službu na nosačima, a prva služba je započela u razdoblju od 1962. – 1963. na nosaču zrakoplova USS Forrestal. mini|200px|F-4 taktičko izvidničke grupe Do incidenta u zaljevu Tonkin 13 od 31 mornaričke eskadrile su bile opremljene ovim zrakoplovom, a prvi borbeni letovi su se odvijali 5. kolovoza 1964. iznad Vijetnama s nosača zrakoplova USS Constellation. Prvi zračni dvoboj je dobiven 9. travnja 1965. kada je F-4B oborio Kineski MiG-17 a 17. lipnja 1965. F-4B je oborio prvi zrakoplov iznad Vijetnama.